പാര്ട്ടി ക്ഷീണിച്ച സമയത്ത് രാജിവെച്ചത് ശരിയായ തീരുമാനമല്ല സുധീരനെതിരെ വിമര്ശനവുമായി പി ജെ കുര്യന് വി എം സുധീരനെതിരെ വിമര്ശനവുമായി പി ജെ കുര്യന്. പാര്ട്ടി ക്ഷീണിച്ച സമയത്ത് രാജിവെച്ചത് ശരിയായ തീരുമാനമല്ലെന്നും പാര്ട്ടിയില് അധികാരമുള്ള സമയത്ത് പല സ്ഥാനങ്ങളും സുധീരന് വഹിച്ചിട്ടുണ്ടെന്നും പി ജെ കുര്യന് പ്രതികരിച്ചു. അതേസമയം അനുനയ നീക്കവുമായി ഹൈക്കമാന്ഡ് ചര്ച്ച നടത്തിയതിന് പിന്നാലെ സംസ്ഥാന നേതൃത്വത്തിനെതിരെ വിഎം സുധീരന് രംഗത്തെത്തി. എ ഐ സി സി ജനറല് സെക്രട്ടറി താരിഖ് അന്വറുമായി കൂടിക്കാഴ്ച നടത്തിയ ശേഷം മാധ്യമങ്ങളോട് സംസാരിക്കവേയാണ് പുതിയ നേതൃത്വത്തിനെതിരെ രൂക്ഷ വിമര്ശനം ഉന്നയിച്ചത്. വലിയ പ്രതീക്ഷയോടെ ചുമതലയേറ്റ നേതൃത്വം തെറ്റായ ശൈലിയും അനഭിലഷണീയമായ പ്രവര്ത്തനവുമാണ് നടത്തുന്നതെന്നും പ്രതീക്ഷിച്ച പോലെ നന്നായില്ലെന്നും സുധീരന് കുറ്റപ്പെടുത്തി. എഐസിസിയില് നിന്നും രാഷ്ട്രീയ കാര്യ സമിതിയില് നിന്നുമുള്ള തന്റെ രാജികള് നിലനില്ക്കുമെന്നും സുധീരന് അറിയിച്ചു. താനുമായി ചര്ച്ച നടത്തിയതില് ഹൈക്കമാന്ഡിന് നന്ദി അറിയിക്കുന്നുവെന്നും തെറ്റായ നടപടി തിരുത്താന് ഹൈക്കമാന്ഡ് ഇടപെടല് പ്രതീക്ഷിക്കുന്നുവെന്നും അതിനായി കാത്തിരിക്കുന്നുവെന്നും വി എം സുധീരന് അഭിപ്രായപ്പെട്ടു. ഉചിതമായ പരിഹാരം ഉണ്ടാകുമോ എന്നതാണ് ഉറ്റുനോക്കുന്നതെന്നും അദ്ദേഹം കൂട്ടിച്ചേര്ത്തു. Read Also : രാജിയില് നിന്ന് പിന്നോട്ടില്ല, പുതിയ നേതൃത്വം പ്രതീക്ഷയ്ക്കൊത്ത് ഉയര്ന്നില്ല വി എം സുധീരന് അതേസമയം വി എം സുധീരനുമായുള്ള കൂടിക്കാഴ്ച പോസിറ്റീവ് ആണെന്ന് എഐസിസി ജനറല് സെക്രട്ടറി താരിഖ് അന്വര് പ്രതികരിച്ചു. വി എം സുധീരന് ഉന്നയിച്ച കാര്യങ്ങള് ഗൗരവമായി പരിഗണിക്കുമെന്നും സുധീരന്റെ രാജി ഗുരുതര വിഷയമല്ലെന്നും താരിഖ് അന്വര് അഭിപ്രായപ്പെട്ടു. Read Also : വിമര്ശിക്കാനുള്ള അവകാശം എന്തും വിളിച്ചു പറയാനുള്ള സ്വാതന്ത്ര്യമല്ല. അല്ഫോന്സ് കണ്ണന്താനം .Issue! II എക്സല് 2020